Jos

Jos adalah sebuah kota yang terletak di tengah-tengah Nigeria dan merupakan ibu negeri pentadbiran bagi Negeri Dataran Tinggi. Ia terletak di kedudukan , tinggi di Penara Jos. Semasa pemerintahan penjajahan Britain, Jos adalah sebuah pusat penting bagi perlombongan bijih timah. Sejak tahun-tahun kebelakangan ini, Jos mengalami perselisihan ekoran pertembungan agama di antara penduduk Islam dan Kristian pada tahun 2001, 2008 dan 2010.

 Fakta kota 
Jos didiami seramai 510,000 orang penduduk, menjadikan ia sebagai kota ke-10 terbesar di Nigeria.Europa World Year Book 2005, pp.3269 Kota ini dibahagikan kepada tiga kawasan kerajaan tempatan yang berasingan: Jos-Utara, Jos-Selatan, dan Jos-Timur yang mana memiliki kepadatan kependudukan gabungan seramai 1,013 penduduk bagi setiap satu batu persegi (391 penduduk per km²) menjadikan ia sebagai bahagian paling ramai penduduk di Negeri Dataran Tinggi.

Dengan ketinggian pada 4,062 kaki (1,217 m) di atas permukaan laut, ia mengalami iklim sederhana berbanding bahagian-bahagian lain di Nigeria (purata suhu bulanan di antara 70 °F/ 21 °C sehingga 77 °F/ 25 °C). Suhu yang lebih sejuk ini menjadikan Jos menjadi pilihan sebagai lokasi percutian sejak zaman penjajahan sehingga kini kepada para pelancong dan expatriates yang bekerja di Nigeria. Terletak hampir di tengah pusat geografi Nigeria dan kira-kira 179 km (109 batu) dari Abuja, ibu negara Nigeria. Jos dihubungkan oleh jaringan jalan raya, keretapi dan udara dengan bahagian-bahagian lain.

 Lihat juga 

 Stesen keretapi di Nigeria
 Rusuhan Jos 2010

 Rujukan 

 Pautan luar 
 Plateau State Website
 Map of Jos
 FallingRain Map - elevation = 1217m (Red dots are railways)

Kategori:Bandar di Nigeria
Kategori:Ibu negeri Nigeria
Kategori:Jos
Kategori:Penempatan ditubuhkan pada tahun 1915